**INFORMARE**

Având în vedere măsurile de organizare a activităților didactice în condiții de siguranță epidemiologică pentru prevenirea îmbolnăvirilor cu virusul SARS-CoV-2, indiferent de scenariul adoptat, căminele UPT din complexul studențesc rămân deschise.

Tariful de cazare pentru luna noiembrie 2021 se va stabili în funcție de perioada din luna octombrie 2021 în care activitățile didactice se desfășoară online, fiind diminuat proporțional cu perioada menționată, În raport de 1/2. Astfel, dacă în luna octombrie perioada online acoperă 2 săptămâni din cele 4, 25% din prețul plătit pentru luna octombrie va fi reportat în noiembrie, deci va fi scăzut din prețul lunii noiembrie.

*Ex.: Tarif achitat pe luna octombrie: 120 lei.*

*Caz 1: Învățământ scenariu 2 (online) în perioada 1-15 octombrie. După 15 Octombrie presupunem că trecem în scenariul 1.*

*Se reportează din octombrie pe noiembrie: 120\*0.5(online)\*0.5(1/2 lună)=30 lei*

*Cost noiembrie: 120-30=90 lei*

*Caz 2: Învățământ scenariu 2 (online) toată luna octombrie. De la 1 noiembrie presupunem că trecem în scenariul 1.*

*Se reportează din octombrie pe noiembrie: 120\*0.5(online)=60 lei*

*Cost noiembrie: 120-60=60 lei*

Regulile de mai sus nu se aplică studenților cu finanțare CPV (cont propriu valutar), studenților înmatriculați la alte universități și studenților Erasmus.

Studenții cazați, care își fac lichidarea pe durata lunii octombrie, vor pierde locul obținut în urma procesului de precazare sau cazare. Aceștia vor putea solicita un nou loc de cazare în cămin abia în momentul reluării activităților față în față, repartiția lor făcându-se în funcție de locurile disponibile la acel moment.

În cazul în care se constată un grad de ocupare prea mic al unor cămine în luna noiembrie, parametrii financiari trecând de o anumită valoare negativă, se va putea lua decizia de închidere a acestora și mutare a studenților în locurile ramase libere din căminele care rămân deschise.

 Deciziile ulterioare acestei perioade vor fi luate în raport cu evoluția răspândirii virusului SARS COV 2 la nivel național și cu legislația în vigoare.

 Rector,

Conf. univ. dr. ing. Florin DRĂGAN